ღვიძლის ტორტი

ღვიძლის ტორტი () — ფენებისგან შემდგარი კერძი, რომელიც ფორმით ტორტს წააგავს და გვხვდება უკრაინულ, რუსულ და უნგრულ სამზარეულოებში.

ღვიძლის ტორტი რომ მსუბუქი და ნაზი იყოს, მის მოსამზადებლად ქათმის ღვიძლს იყენებენ, თუმცა საქონლის ან ღორის ღვიძლიც მისაღები ვარიანტებია.
ამ ინგრედიენტს ნამცხვრის ცომში ურევენ იმის ნაცვლად, რომ შიგთავსად გამოიყენონ.

ცომის ფენებს შორის, ნამდვილი ტორტის მსგავსად, ნაღებიან ყველს ან მაიონეზს ანაწილებენ. კერძს ზოგჯერ უმატებენ სტაფილოს, წვრილად დაჭრილ კვერცხს, მწვანილს ან ხახვს.

ღვიძლის ტორტი უმეტესად მზადდება ოჯახურ ზეიმებზე, მათ შორის დაბადების დღეებზე ან დღესასწაულებზე.

სქოლიო

კატეგორია:უკრაინული სამზარეულო
კატეგორია:უნგრული სამზარეულო
კატეგორია:რუსული სამზარეულო
კატეგორია:ხორცის კერძები
კატეგორია:სლავური სამზარეულო